text: नयी दिल्ली। केंद्रीय जांच ब्यूरो (सीबीआई) ने इस आरोप की प्राथमिक जांच शुरू की है कि पूर्व केंद्रीय वित्त मंत्री पी चिदम्बरम के एक रिश्तेदार ने इंडियन ओवरसीज बैंक के अधिकारियों के साथ साठगांठ कर तमिलनाडु में एक होटल पर कब्जा कर लिया है। अपने सहयोगियों के साथ होटल चलाने वाले के कथिरवेल ने चिदम्बरम की साली पद्मिनी पर बैंक अधिकारियों के साथ साठगांठ कर इस संपत्ति पर कब्जा कर लेने का आरोप लगाया है।